Document ID: /roh_data/filtered/swiss_laws_in_ROH.jsonl.gz/333

815.100

Lescha introductiva tar la lescha federala davart la protecziun da las auas (lescha chantunala davart la protecziun da las auas, LCPA)

dals 08-06-1997 (versiun dals 01-01-2025)

sa   basond   sin   l'art. 45   da   la   lescha   federala   dals   24 da   schaner   1991   davart   la protecziun da las auas (LPAuas)1)

acceptada dal pievel ils 8 da zercladur 19972)

1. Disposiziuns generalas

Intent

Art.  1 1 Questa   lescha   ha   l'intent   da   garantir   l'execuziun   dal   dretg   federal   davart   la protecziun da las auas. Ella regla en spezial la repartiziun da las incumbensas tranter las vischnancas ed il chantun.

Cumpetenza

Art.  2 1 Uschenavant   che   las   vischnancas   u   ils   organs   da   la   confederaziun   n'èn   betg cumpetents, exequescha il chantun la lescha federala davart la protecziun da las auas3) (lescha federala).

2 Las vischnancas han la surveglianza e la controlla directa ch'i vegnian resguardadas las prescripziuns da la protecziun da las auas da la confederaziun e dal chantun sco er las disposiziuns ch'èn vegnidas relaschadas e che sa basan sin quellas.

3 Il   cussegl   grond   numna   il   departament   cumpetent   (departament)   ed   il   post spezialisà per dumondas da la protecziun da las auas (post spezialisà).

1) CS 814.20 2) M dals 27 d'avust 1996, pagina 399; PCG 1996/97, 652 3) CS 814.20 * tabellas da las modificaziuns a la fin dal relasch

1

815.100

Corporaziuns da vischnancas

Art.  3 1 Per   exequir   adequatamain   la   lescha   federala4)  pon,   a   norma   da   la   lescha communala, sa colliar duas u pliras vischnancas ad ina corporaziun da vischnancas.

2 Las   prescripziuns   da   questa   lescha   che   pertutgan   las   vischnancas   vegnan applitgadas analogamain per las corporaziuns da vischnancas.

Delegaziun da cumpetenzas dal post spezialisà

Art.  4 1 Sch'ina vischnanca dispona, suletta u colliada cun in'autra, dal servetsch tecnic necessari, la po il departament surdar sin dumonda cumpetenzas dal post spezialisà.

2 Las disposiziuns che las vischnancas han relaschà sa basond sin las cumpetenzas surdadas ston vegnir communitgadas al post spezialisà.

Art.  5 Consultaziun da corporaziuns e da persunas privatas 1 Las autoritads executivas pon consultar corporaziuns da dretg public e persunas privatas qualifitgadas per ademplir lur incumbensas.

Princip da la chaschunadra u dal chaschunader

Art.  6 1 Tgi che chaschuna mesiras tenor questa lescha u tenor la lescha federala 5), porta ils custs respectivs.

Infurmaziun

Art.  7 1 Las   autoritads   chantunalas   cumpetentas   e   las   vischnancas   infurmeschan   la publicitad davart la protecziun da las auas e davart lur stadi. Ellas proponan mesiras per impedir e per sminuir influenzas nuschaivlas sin las auas.

Mesiras repressivas

Art.  8 1 Las autoritads disponentas pon far valair per forza las mesiras ch'ellas han ordinà.

La   procedura   sa   drizza   tenor   ils   artitgels 41 ss.   da   la   lescha   federala   davart   la procedura administrativa6).

Taxas per prestaziuns da servetsch

Art.  9 1 Il   chantun   e   las   vischnancas   pretendan,   tenor   questa   lescha   e   tenor   la   lescha federala7), taxas per disposiziuns, per controllas e per servetschs spezials.

2 L'ordinaziun   da   taxas   vegn   relaschada   en   il   chantun   da   la   regenza,   en   las vischnancas da l'autoritad ch'è cumpetenta tenor il dretg communal.

4) CS 814.20 5) CS 814.20 6) CS 172.021 7) CS 814.20

2

815.100

2. Inducziun e tractament da l'aua persa

2.1. PLAN GENERAL D'ALLONTANAMENT D'AUA

Plan general d'allontanament d'aua

Art.  10 1 Las vischnancas fan in plan general d'allontanament d'aua. Quel sto vegnir approvà dal post spezialisà.

2 Mesiras   tecnicas   da   l'aua   persa   che   na   correspundan   betg   al   plan   general d'allontanament d'aua dovran il consentiment dal post spezialisà. *

2.2. AUA PERSA SMERDADA ED AUA PERSA NUNSMERDADA

Princips

Art.  11 1 L'inducziun ed il tractament da l'aua persa sa drizza tenor ils suandants princips:

a)

b)

aua persa smerdada sto vegnir tractada;

aua persa tractada pon ins inducir en in aual u laschar sfundrar mo cun la permissiun da l'autoritad chantunala;

en las sereneras po vegnir manada mo aua persa smerdada;

aua persa nunsmerdada ston ins laschar sfundrar; sche las relaziuns localas na permettan   betg   quai,   sto   ella   vegnir   manada   –   a   norma   dal   plan   general d'allontanament d'aua u cun la permissiun da l'autoritad chantunala – en in'aua sur terra.

c)

d)

Art.  12

Aua persa smerdada 1. cumpetenza da las vischnancas

1 Las vischnancas procuran che l'aua persa smerdada che sa chatta en vischinanza da la   chanalisaziun   publica   vegnia   inducida   en   la   chanalisaziun   e   manada   en   la serenera.

2 Ellas procuran che l'aua persa smerdada che deriva d'edifizis e da stabiliments pli pitschens,  che  na  pon  –  per  motivs  stringents  –  anc  betg  vegnir  colliads  cun  la chanalisaziun, vegnia allontanada en moda cuntentaivla; il post spezialisà sto vegnir consultà.

3 En   cas   da   manaschis   agriculs   decidan   las   vischnancas   a   norma   da   la   lescha federala8) sche l'aua persa smerdada da la chasa po vegnir utilisada cun la puschina.

4 Ordaifer   il   sectur   da   la   chanalisaziun   publica   procuran   las   vischnancas   –   cun proceduras spezialas – per l'allontanament adequat da l'aua persa smerdada; il post spezialisà sto vegnir consultà.

8) CS 814.20

3

815.100

2. cumpetenza dal post spezialisà

Art.  13 1 Il post spezialisà examinescha tar l'inducziun da l'aua persa smerdada che deriva da l'industria e dal mastergn, sche las pretensiuns dal dretg federal èn ademplidas.

2 En ils suandants cas ordinescha el il tractament preliminar u l'allontanament da l'aua persa smerdada:

a)

per aua persa che na correspunda betg a las pretensiuns per l'inducir en la chanalisaziun;

per aua persa che n'è betg adattada da vegnir tractada en ina serenera centrala.

b)

3 Il   post   spezialisà   ordinescha   il   tractament   per   l'aua   persa   d'ina   chanalisaziun publica che na po anc betg vegnir tractada en ina serenera centrala.

Aua persa nunsmerdada

Art.  14 1 Las vischnancas procuran che l'aua persa nunsmerdada vegnia allontanada a norma dal plan general d'allontanament d'aua.

2 Inducziuns d'aua persa nunsmerdada en in'aua sur terra che n'èn betg previsas en il plan   general   d'allontanament   d'aua   dovran   la   permissiun   da   las   autoritads chantunalas.

Art.  15

Premissas tecnicas da l'aua persa per conceder la permissiun da construcziun

1 Las   vischnancas   examineschan   en   il   rom   da   la   procedura   da   permissiun   da construcziun, sche las premissas tecnicas da l'aua persa èn ademplidas.

2 Sch'i fa basegn da consultar il post spezialisà per il project da construcziun u sch'igl è   avant   maun   ina   cumpetenza   dal   post   spezialisà   tenor   l'artitgel 13,   ston   ils documents da la dumonda da construcziun vegnir transmess a quel.

3 Las pretensiuns e las cundiziuns dal post spezialisà ston vegnir integradas en la permissiun   da   construcziun.   Las   disposiziuns   dal   post   spezialisà   ston   vegnir communitgadas a las petentas ed als petents tras las vischnancas ensemen cun la permissiun da construcziun.

Sanaziun

Art.  16 1 En cas d'inducziuns u da sfundradas illegalas tras persunas privatas, disponan las vischnancas d'uffizi u sin dumonda dal post spezialisà ch'il stadi prescrit legal vegnia stgaffì.

2.3. SERENERAS

Construcziun e manaschi da sereneras publicas

Art.  17 1 La construcziun, il manaschi, il mantegniment, la sanaziun ed il remplazzament da sereneras publicas è chaussa da las vischnancas. *

4

815.100

2 Ellas pon surdar questa incumbensa ad in'autra corporaziun da dretg public, ad ina instituziun da dretg public u a persunas privatas.

3 La regenza po obligar las vischnancas:

a) * da   construir   entaifer   in   termin   adequat   ina   serenera   centrala   e   la   rait   da chanalisaziun   necessaria   sco   er   da   mantegnair   e   da   manar   adequatamain quellas;

b)

da sa colliar cun ina serenera existenta pajond ina indemnisaziun adequata;

c) * da   construir   e   da   manar   sereneras   cun   autras   vischnancas   en   la   medema

situaziun geografica u economica;

d) * da sanar, d'engrondir u da remplazzar entaifer in termin adequat sereneras

publicas existentas sco er da garantir la finanziaziun.

Audiziun dal post spezialisà

Art.  17a * 1 Projects da construcziun che concernan sereneras publicas sco er mesiras vi da sereneras centralas che han l'intent d'ademplir las pretensiuns da la qualitad da l'aua ston vegnir suttamess al post spezialisà per l'audiziun, e quai avant che la permissiun da   construcziun   vegn   concedida   respectivamain   avant   che   las   mesiras   vegnan concludidas.

Diever cuminaivel da sereneras publicas

Art.  18 1 La regenza po obligar possessuras e possessurs da sereneras publicas da permetter a vischnancas ed a persunas privatas ordaifer lur intschess da duvrar quellas per ina indemnisaziun adequata, sche quai è d'interess public.

2 Sche las parts participadas na vegnan betg da sa cunvegnir davart la participaziun als custs, decida la regenza.

Diever cuminaivel da sereneras privatas

Art.  19 1 Las   vischnancas   pon   obligar   possessuras   e   possessurs   da   sereneras   privatas   da permetter da duvrar quellas tras terzas persunas per ina indemnisaziun adequata.

2 Davart il diever cuminaivel d'ina serenera privata sur ils cunfins da la vischnanca ora decida, en cas da dispita, la regenza.

3 Sche las parts n'èn betg ablas da decider davart l'import da l'indemnisaziun, decida l'autoritad disponenta.

Surveglianza e scolaziun

Art.  20 1 Las vischnancas surveglian las sereneras privatas.

2 Il post spezialisà procura per las controllas periodicas da las sereneras publicas e privatas e per la scolaziun dal persunal spezialisà.

5

815.100

Contribuziuns e taxas

Art.  21 1 Las   vischnancas   pretendan   contribuziuns   e   taxas   che   cuvran   ils   custs   e   che correspundan al princip da la chaschunadra u dal chaschunader per la construcziun, per il manaschi, per il mantegniment, per la sanaziun e per il remplazzament da sereneras publicas.

2 Uschenavant ch'igl existan circumstanzas spezialas, pajan las vischnancas ils custs restants or da meds generals.

3 Las possessuras ed ils possessurs da las sereneras fan retenziuns adequatas per mantegnair, per sanar e per remplazzar quellas.

Reglaments davart las auas persas

Art.  22 1 La construcziun ed il manaschi da sereneras publicas e privatas, l'obligaziun da colliaziun, las premissas da colliaziun, la procedura e la finanziaziun dals custs da construcziun e da manaschi ston vegnir ordinads da las vischnancas en la lescha da construcziun ed en in reglament davart las auas persas.

3. Protecziun en dumondas da planisaziun

Art.  23

Secturs per la protecziun da las auas e dals areals per la protecziun da l'aua sutterrana

1 La regenza reparta – suenter avair consultà las vischnancas – il territori chantunal en secturs per la protecziun da las auas e zavra areals per la protecziun da l'aua sutterrana.

Zonas per la protecziun da l'aua sutterrana

Art.  24 1 Las suprastanzas communalas zavran – suenter avair consultà las possessuras ed ils possessurs sco er sin dumonda dal post spezialisà – las zonas da protecziun enturn ils   enchaschaments   d'aua   sutterrana   ed   enturn   las   tschiffadas   da   funtauna.   Ellas fixeschan las restricziuns da la proprietad necessarias.

2 Ils plans da las zonas da protecziun ed ils reglaments correspundents ston vegnir approvads da la regenza per esser valaivels.

Procedura

Art.  25 1 Ils   plans   da   las   zonas   da   protecziun   ed   ils   reglaments   correspundents   vegnan exponids   publicamain   en   las   vischnancas   pertutgadas   durant   30   dis.   A   las proprietarias   ed   als   proprietaris   da   bains   immobigliars   pertutgads   vegn communitgada l'exposiziun publica cun in'annunzia persunala. * 2 Tgi ch'è pertutgà da la zavrada da las zonas da protecziun e crai d'avair in interess degn da vegnir protegì vi da l'aboliziun u vi da la midada da quella, po far protesta entaifer   il   termin   d'exposiziun.   Davart   las   protestas   decida   la   suprastanza communala.

6

815.100

3 Cunter decisiuns da protesta da la suprastanza communala po vegnir fatg recurs tar la regenza entaifer 30 dis suenter la communicaziun. * 4 Davart recurs decida la regenza ensemen cun l'approvaziun dals plans da las zonas da protecziun e dals reglaments correspundents.

Indemnisaziun

Art.  26 1 Eventuals   dretgs   d'indemnisaziun   en   connex   cun   la   zavrada   da   las   zonas   da protecziun enturn enchaschaments d'aua sutterrana ed enturn tschiffadas da funtauna vegnan   giuditgads   confurm   al   senn   tenor   las   disposiziuns   da   la   lescha   davart   la planisaziun dal territori per il chantun Grischun9).

2 Per cas che la zavrada vegn fatga preventivamain, pon ils custs vegnir indossads a quellas parts che dovran l'aua en l'avegnir.

4. Tractament da liquids privlus per las auas

Center da rimnada

Art.  27 1 L'indriz da centers da rimnada per liquids privlus per las auas sco er l'utilisaziun u l'allontanament betg nuschaivel da quels liquids sa drizza tenor las prescripziuns davart l'allontanament da ruments spezials da la legislaziun chantunala davart la gestiun da ruments.

Implants da manaschi e circulaziuns cun liquids privlus per las auas

Art.  28 1 Implants da manaschi e circulaziuns cun liquids privlus per las auas che retiran u che portan chalur al terren ston avair ina permissiun dal chantun.

5. Prevenziun e reparaziun da donns

Servetsch cunter donns

Art.  29 1 Las  vischnancas  ed  il  chantun  organiseschan  e  mantegnan  communablamain  in servetsch cunter donns che correspunda a las relaziuns localas.

2 Manaschis   privats   che   produceschan,   elavureschan,   depositeschan   u   transportan substanzas liquidas u substanzas solidas privlusas per las auas pon vegnir obligads da la regenza d'organisar – per mesiras urgentas – in agen servetsch cunter donns.

3 Servetschs   cunter   donns   privats   pon,   per   indemnisaziun   dals   custs,   vegnir consultads da tut temp da las autoritads communalas u chantunalas cumpetentas per l'agid en cas d'accidents cun substanzas privlusas per las auas.

9) DG 801.100

7

815.100

4 La   regenza   relascha   tras   in'ordinaziun10)  las   prescripziuns   detagliadas   davart   il servetsch cunter donns.

Mesiras preventivas

Art.  30 1 Per prevegnir ad in privel che smanatscha directamain las auas pon las autoritads ch'èn cumpetentas per il servetsch cunter donns ordinar mesiras preventivas en il rom da lur cumpetenzas.

6. Contribuziuns chantunalas

Projects innovativs *

Art.  31 1 Il chantun po conceder contribuziuns a projects ed a stabiliments innovativs per tractar l'aua persa, sche quels gidan substanzialmain a proteger las resursas natiralas u a mitigiar la grevezza per l'ambient. * 2 … *

Art.  32 *

Art.  33 *

Art.  34 *

Art.  35 *

…

…

…

…

7. Giurisdicziun

Procedura da meds legals

Art.  36 1 Cunter disposiziuns da vischnancas, da corporaziuns da vischnancas sco er dal post spezialisà che stattan en connex cun ina permissiun da construcziun poi vegnir fatg recurs tar la Dretgira superiura entaifer 30 dis. * 2 Autras disposiziuns dal post spezialisà suttastattan al recurs administrativ tenor la lescha davart la giurisdicziun administrativa11). * 3 … *

10) DG 815.500 11) DG 370.100

8

815.100

8. Disposiziuns penalas

Autoritad cumpetenta

Art.  37 1 La persecuziun ed il giudicament dals delicts che vegnan numnads en la lescha federala è chaussa da las autoritads penalas ordinarias.

2 Per la persecuziun e per il giudicament dals surpassaments che vegnan numnads en la lescha federala12) è cumpetent il departament.

Consultaziun dal post spezialisà

Art.  38 1 Las autoritads d'inquisiziun e da dretgira cumpetentas pon consultar organs dal post spezialisà sco expertas u sco experts en dumondas da la protecziun da las auas.

Communicaziun

Art.  39 1 Sentenzias penalas, disposiziuns da refusa e disposiziuns da sistida ston er vegnir communitgadas al post spezialisà.

9. Disposiziuns finalas

Art.  40 1 Il cussegl grond relascha in'ordinaziun executiva tar questa lescha13).

Ordinaziun executiva

Aboliziun dal dretg vertent

Art.  41 1 Cun l'entrada en vigur da questa lescha èn abolidas tut las prescripziuns che stattan en cuntradicziun cun ella, en spezial la lescha introductiva tar la lescha federala davart la protecziun da las auas encunter contaminaziun dals 4 d'october 195914).

Art.  42

Disposiziuns transitoricas 1. mancanza d'in plan general d'allontanament d'aua 1 Uscheditg   ch'ina   vischnanca   na   dispona   betg   d'in   plan   general   d'allontanament d'aua,   procura   ella,   tenor   las   ordinaziuns   dal   post   spezialisà,   che   l'aua   persa nunsmerdada vegnia tractada suandantamain tut tenor las relaziuns localas:

a)

sche las relaziuns idrologicas e geologicas permettan quai, duain ins la laschar sfundrar;

sch'i n'è betg pussaivel da la laschar sfundrar, ston ins inducir ella avertamain u   tras   conducts   per   l'aua   da   plievgia   en   in'aua   sur   terra,   e   quai   cun   la permissiun da l'autoritad chantunala;

b)

12) CS 814.20 13) DG 815.200 14) CUL 1960, 93 e CUL 1995, 3411

9

815.100

c)

sche naginas da las metodas da tractament menziunadas n'èn pussaivlas, po l'aua persa nunsmerdada vegnir manada en la serenera.

Art.  43 2. aua persa nunsmerdada che resulta permanentamain 1 Las   vischnancas   procuran,   a   norma   da   la   lescha   federala 15),   ch'ils   disturbis   da l'effect   da   lur   serenera   che   derivan   da   l'aua   persa   nunsmerdada,   che   resulta permanentamain, vegnian reparads.

3. Adattaziun da relaschs communals

Art.  44 1 Ils relaschs communals ston vegnir adattads a las novas prescripziuns entaifer 5 onns suenter l'entrada en vigur da questa lescha.

Entrada en vigur

Art.  45 1 Questa   lescha   vegn   messa   en   vigur16)  da   la   regenza   suenter   ch'ella   è   vegnida acceptada dal pievel.

15) CS 814.20 16) messa en vigur cun CR dal 1. da fanadur 1997 per il 1. d'october 1997

10

815.100

Tabella da las modificaziuns - tenor conclus

Conclus 08-06-1997 02-12-2002 31-08-2006 31-08-2006 31-08-2006 31-08-2006 31-08-2006 19-10-2011 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 14-06-2022

Entrada en vigur 01-10-1997 01-09-2002 01-01-2007 01-01-2007 01-01-2007 01-01-2007 01-01-2007 01-12-2012 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2025

Element relasch Art. 31 al. 2 Art. 25 al. 1 Art. 25 al. 3 Art. 36 al. 1 Art. 36 al. 2 Art. 36 al. 3 Art. 34 al. 1 Art. 10 al. 2 Art. 17 al. 1 Art. 17 al. 3, a)

Art. 17 al. 3, c)

Art. 17 al. 3, d)

Art. 17a Art. 31 Art. 31 al. 1 Art. 31 al. 2 Art. 32 Art. 33 Art. 34 Art. 35 Art. 36 al. 1

Modificaziun emprima versiun midada midada midada midada midada aboliziun midada integraziun midada midada midada integraziun integraziun midada dal titel midada aboliziun aboliziun aboliziun aboliziun aboliziun midada

Publicaziun en la CUL - - 2006, 3326 2006, 3326 2006, 3326 2006, 3326 2006, 3326 - 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031 2023-008

11

815.100

Tabella da las modificaziuns - tenor element

Element relasch Art. 10 al. 2 Art. 17 al. 1 Art. 17 al. 3, a)

Art. 17 al. 3, c)

Art. 17 al. 3, d)

Art. 17a Art. 25 al. 1 Art. 25 al. 3 Art. 31 Art. 31 al. 1 Art. 31 al. 2 Art. 31 al. 2 Art. 32 Art. 33 Art. 34 Art. 34 al. 1 Art. 35 Art. 36 al. 1 Art. 36 al. 1 Art. 36 al. 2 Art. 36 al. 3

Conclus 08-06-1997 18-11-2014 18-11-2014 18-11-2014 18-11-2014 18-11-2014 18-11-2014 31-08-2006 31-08-2006 18-11-2014 18-11-2014 02-12-2002 18-11-2014 18-11-2014 18-11-2014 18-11-2014 19-10-2011 18-11-2014 31-08-2006 14-06-2022 31-08-2006 31-08-2006

Entrada en vigur 01-10-1997 01-01-2016 01-01-2016 01-01-2016 01-01-2016 01-01-2016 01-01-2016 01-01-2007 01-01-2007 01-01-2016 01-01-2016 01-09-2002 01-01-2016 01-01-2016 01-01-2016 01-01-2016 01-12-2012 01-01-2016 01-01-2007 01-01-2025 01-01-2007 01-01-2007

Modificaziun emprima versiun integraziun midada midada midada integraziun integraziun midada midada midada dal titel midada midada aboliziun aboliziun aboliziun aboliziun midada aboliziun midada midada midada aboliziun

Publicaziun en la CUL - 2014-031 2014-031 2014-031 2014-031 2014-031 2014-031 2006, 3326 2006, 3326 2014-031 2014-031 - 2014-031 2014-031 2014-031 2014-031 - 2014-031 2006, 3326 2023-008 2006, 3326 2006, 3326

12